EXPEDIENTE IN407A 2019/178-4). CONCESIÓN A UFD DISTRIBUCIÓN ELECTRICIAD, S. A. CONSTRUCIÓN INSTALACIÓN ELÉCTRICA NO CONCELLO DE VIGO
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/04/2020)

Visto o expediente para outorgamento de autorización administrativa previa e autorización administrativa de construción para a instalación eléctrica que a continuación se describe: LMT subterránea (actuación 1) a 15 kV con condutor tipo RHZ de 25 metros de lonxitude con orixe no CS Camiño Vello e final no apoio de celosía proxectado (C-1000-12). LMT subterránea (actuación 2) a 15 kV con condutor tipo RHZ de 620 metros de lonxitude con orixe no CS Camiño Vello e final no CS proxectado Camiño dos Carreiros. LMT subterránea (actuación 3) a 15 kV con condutor tipo RHZ de 108 metros de lonxitude con orixe no CS proxectado Camiño dos Carreiros e final no empalme coa LMTS existente no nodo “G”. LMT subterránea (actuación 4) a 15 kV con condutor tipo RHZ de 123 metros de lonxitude con orixe no CS proxectado Camiño dos Carreiros e final no PAS proxectado no apoio existente (H-630-11). Centro de seccionamento situado no Camiño dos Carreiros, Vigo (Pontevedra). Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construción (DOG nº 54 do 19 de marzo de 2014), así como na Lei 5/2017, do 19 de outubro, de fomento da implantación de iniciativas empresariais en Galicia (DOG nº 203 do 25 de outubro de 2017), esta xefatura territorial Conceder autorización administrativa previa e autorización administrativa de construción para a devandita instalación, cuxas características se axustarán en toda as súas partes ás que figuran no proxecto de execución, ás condicións técnicas e de seguridade establecidas nos regulamentos de aplicación e ás condición establecidas nos condicionados dos organismos que constan no expediente. Esta autorización outórgase sen prexuízo de terceiros e independentemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución, que non é definitiva en vía administrativa, cabe interpoñer recurso de alzada ante o conselleiro de Economía, Emprego e Industria no prazo dun mes, contado a partir do día seguinte ao da notificación ou publicación desta resolución, conforme ao establecido no artigo 122 da Lei 39/2015, do 1 de outubro, do procedemento administrativo común das administracións públicas, sen prexuízo de que os interesados poidan interpoñer calquera outro recurso que consideren pertinente. Consonte ao establecido na disposición adicional terceira do Real Decreto 463/2020, do 14 de marzo, polo que se declara o estado de alarma para a xestión da situación de crise sanitaria ocasionada polo COVID-19, o prazo indicado non comezará a contar ata a perda de vixencia do referido Real decreto ou, no seu caso, as prórrogas do mesmo en relación coa suspensión de prazos administrativos. Pontevedra, a 3 de abril de 2020. O xefe territorial Ignacio Rial Santomé